# ברכת גבורות

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ברכת הגבורות , או ברכת מחיה המתים היא הברכה השנייה בתפילת העמידה. ברכה זו היא אחת משלוש ברכות השבח שבתחילת תפילת העמידה ועניינה הוא שבח לאל על יכולותיו וגבורתו. הברכה נמצאת אחרי ברכת אבות ולפני ברכת האל הקדוש. בחזרת הש"ץ אומרים לאחר ברכת מחיה המתים קדושה.

## [עריכה] נוסח הברכה

אַתָּה גִּיבּוֹר לְעוֹלָם אֲ-דֹנָי, מְחַיֵּה מֵתִים אַתָּה, רַב לְהוֹשִיעַ.
(בקיץ:) מוֹרִיד הַטָּל; | (בחורף:) מַשִּׁיב הָרוּח וּמוֹרִיד הַגֶּשֶם;
מְכַלְכֵּל חַיִּים בְּחֶסֶד, מְחַיֵּה מֵתִים בְּרַחֲמִים רַבִּים,
סוֹמֵךְ נוֹפְלִים, וְרוֹפֵא חוֹלִים, וּמַתִּיר אֲסוּרִים, וּמְקַיֵּם אֱמוּנָתוֹ לִישֵׁנֵי עָפָר.
מִי כָּמוֹךָ בַּעַל גְּבוּרוֹת וּמִי דּוֹמֶה לָּךְ, מֶלֶךְ מֵמִית וּמְחַיֶּה וּמַצְמִיחַ יְשׁוּעָה.
וְנֶאֱמָן אַתָּה לְהַחֲיוֹת מֵתִים.
בָּרוּך אַתָּה ה', מְחַיֵּה הַמֵּתִים.

## [עריכה] חלוקת הברכה

ניתן לחלק את הברכה לארבעה חלקים:

- גבורת ה' (השורה הראשונה)
- יכולות ה' (שורות 2-4)
- גבורת ה' ביחס לשאר (שורה 5)
- סיום וחתימה (שורות 6-7)

## [עריכה] שינויים והוספות

השורה השנייה של הברכה משתנה בהתאם לזמן בו היא נאמרת. החל מתפילת מוסף של היום הראשון של פסח אומרים "מוריד הטל", עד לתפילת מוסף של שמיני עצרת בה מתחילים לומר "משיב הרוח ומוריד הגשם".

אם מתפלל טעה ואמר בקיץ "משיב הרוח..." וסיים את ברכת מחייה המתים (דהיינו אמר "ברוך...מחיה המתים") עליו לחזור לתחילת תפילת העמידה. אך בחורף אינו חוזר אם אמר "מוריד הטל". בשני המקרים יתקן את עצמו המתפלל אם לא סיים את הברכה.

### [עריכה] עשרת ימי תשובה

בעשרת ימי תשובה מוסיפים שבח נוסף הקשור לימים אלה. את התוספת מוסיפים לפני השורה "ונאמן אתה..". הנוסח:

  "מי כמוך אב הרחמן, זוכר יצוריו לחיים ברחמים."

על פי ההלכה, אדם ששכח לומר תוספת זו, אינו צריך לחזור אלא ממשיך בתפילתו כרגיל.

תפילת העמידה - תפילת שמונה עשרה ותפילת שבע
שלוש הברכות הראשונות - שבח ברכת אבות | ברכת גבורות | ברכת קדושת ה' הברכות האמצעיות בתפילת שמונה עשרה - בקשה ברכת דעת | ברכת תשובה | ברכת סליחה | ברכת גאולה | ברכת רפואה | ברכת השנים | ברכת קיבוץ גלויות | הברכת המשפט | ברכת המינים | על הצדיקים | ברכת ירושלים | מצמיח קרן ישועה | שומע תפילה

בתפילת שבע
קדושת היום

שלוש הברכות האחרונות - הודאה
ברכת עבודה | ברכת הודאה | ברכת שים שלום

מקור: http://he.wikipedia.org../../../%D7%91/%D7%A8/%D7%9B/%D7%91%D7%A8%D7%9B%D7%AA_%D7%92%D7%91%D7%95%D7%A8%D7%95%D7%AA.html

קטגוריה: ברכות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש